open-index/open-wikipedia-markdown huggingface dataset:
Hašuri

**Hašuri** () ir pilsēta Gruzijas vidienē, Iekšējās Kartlijas mharē. Hašuri municipalitātes centrs. Izvietojusies Iekšējās Kartlijas līdzenumā, 600 — 700 metrus vjl Kūras pietekas Saramulas krastos. Ievērojams dzelzceļa mezgls.

## Vēsture
Rakstos pirmo reizi minēta 1693. gadā. Sāka attīstīties 1872. gadā kā Tbilisi-Poti dzelzceļa līnijas dzelzceļa stacija **Mihailova** (მიხაილოვო), nosaukta par godu Kaukāza gubernatoram lielkņazam Mihailam Nikolajevičam. No šejienes sākas dzelzceļa atzari uz Bordžomi un Ahalcihi.

Pēc tam, kad gruzīnu Kartlkahetijas Karaliste 1801. gadā pievienojās Krievijas Impērijai, Mihailova atradās Krievijas Impērijas sastāvā, līdz 1917. gadam — Tbilisi guberņas sastāvā. 1917. gadā ieguva pašreizējo nosaukumu — Hašuri. Pilsētas tiesības no 1921. gada. No 1921. gadā iekļauta Gori apgabalā, bet no 1930. gada — patstāvīgs rajons. No 1928. līdz 1934. gadam par godu Staļinam pilsētas nosaukums bija **Stalinisi** (სტალინისი).


St.barbare.khashuri.jpg|Sv.Barbaras baznīca
Old Theatre in Khashuri.jpg|Teātra ēka
Khashuri Railway Station Control Tower.jpg|Dzelzceļa stacija
Partofkhashuri.jpg|Privātmāju rajons


## Atsauces

## Ārējās saites
Abaza

**Abaza** (, ) ir Krievijas pilsēta, kas atrodas valsts dienvidos Sibīrijas federālajā apgabalā, Hakasijas Republikā. Pilsēta atrodas Abakanas upes krastā 144 kilometru attālumā no Hakasijas administratīvā centra un lielākās pilsētas Abakanas. Pilsētas nosaukums ir akronīms no **''Аба**канский **за**вод'' — ‘Abakanas rūpnīca’.

Pēc 2015. gada datiem pilsētā dzīvo 16 009 iedzīvotāji.

Abaza ir dibināta 1856. gadā kā kalnraču ciemats, pilsētas tiesības ir kopš 1966. gada. Abaza ir dzelzceļa atzara galastacija. Pilsētas apkārtnē ir atrodama dzelzs rūda.

## Atsauces

## Ārējās saites
Abduļina

**Abduļina** () ir pilsēta Krievijas Federācijā, Orenburgas apgabala ziemeļos, pie pašas robežas ar Baškortostānu. rajona centrs. Pilsētā dzīvo 19 320 iedzīvotāji (2016). Attālums līdz apgabala centram Orenburgai — 280 km. Pilsēta atrodas Urālu priekškalnēs, Tirisas upes krastos.

Pilsētā atrodas pārtikas rūpniecības uzņēmumi, būvmateriālu rūpnīca un dzelzceļa transporta uzņēmumi. Nozīmīga dzelzceļa stacija. Apkaimē ir naftas un dabasgāzes atradnes.

Pilsēta pirmo reizi avotos minēta 1795. gadā kā jauna sādža **Abdulova** ar 37 iedzīvotājiem. Kopš 1811. gada saucas pašreizējā nosaukumā. Pēc dzelzceļa izbūves 1880. gadu beigās kļuva par nozīmīgu dzelzceļa staciju, labības tirdzniecībs un pārstrādes centru. Pilsētas tiesības kopš 1923. gada. Lielāko iedzīvotāju skaitu — gandrīz 30 000 — Abduļina sasniedza 1950. gadu beigās.

## Atsauces

## Ārējās saites
Abilīna

**Abilīna** (, ) ir pilsēta Amerikas Savienoto Valstu dienvidos, Teksasas centrālās daļas rietumos. Tā ir Teilora apgabala administratīvais centrs, un pilsētas teritorija daļēji sniedzas arī Džounsa apgabalā. Abilīna atrodas Rietumteksasas reģionā uz robežas starp Centrālajiem līdzenumiem un pussauso Rietumteksasas zonu, kas ir ietekmējis tās vēsturisko attīstību un saimniecības specializāciju. Pilsēta izveidojās 19. gadsimta beigās kā Teksasas un Klusā okeāna dzelzceļa līnijas atbalstīts dzelzceļa centrs un pakāpeniski attīstījās par nozīmīgu reģionālu apdzīvoto vietu. Mūsdienās Abilīna raksturojama ar daudznozaru saimniecību, kurā apvienotas izglītība, militārā infrastruktūra, tirdzniecība, loģistika un pakalpojumu nozare, un tā kalpo kā funkcionāls centrs plašai apkārtējai lauku teritorijai.

Reģionālajā kontekstā Abilīna tiek uzskatīta par tā dēvētā *[[Big Country]]* apvidus galveno centru. Pilsēta ir nozīmīgs loģistikas un satiksmes mezgls, ko nodrošina galvenie transporta koridori, tostarp *[[Interstate 20]]* un vairākas ASV automaģistrāles, kas pastiprina tās pieejamību un ekonomisko nozīmi Rietumteksasā. Abilīnas lomu reģionā būtiski stiprina augstākās izglītības iestāžu koncentrācija, kā arī *[[Dyess Air Force Base]]* tuvums, kas ir nozīmīgs nodarbinātības, infrastruktūras un militārās klātbūtnes faktors. 2024. gadā iedzīvotāju skaita novērtējums sasniedza . Šo faktoru kopums nostiprina Abilīnas nozīmi kā stabilizējošu un attīstību veicinošu centru plašākā Teksasas iekšzemes reģionā.

## Atsauces

## Ārējās saites

*
Abinska

**Abinska** () ir pilsēta Krievijā, Krasnodaras novadā un ir Abinskas rajona administratīvais centrs. Abinska atrodas 75 km uz dienvidrietumiem no Krasnodaras.

Pilsētā atrodas ķieģeļu, vīna, konservu fabrikas, kā arī mēbeļu un piena kombināti. Apkaimē naftas atradnes.

## Atsauces

## Ārējās saites
Hartwall

***Oy Hartwall Ab*** ir Somijas dzērienu ražotājs un izplatītājs. Tas ietilpst Dānijas uzņēmuma *[[Royal Unibrew]]* sastāvā. Galvenais birojs atrodas Helsinkos. Dibināts 1836. gadā.

*Hartwall* ražo alu, sidru, bezalkoholiskos dzērienus, dzeramo ūdeni, sulas un citus dzērienus. Tas arī iepilda un tirgo *[[PepsiCo]]* dzērienus *[[Pepsi]]*, *[[7 Up]]* un *[[Mountain Dew]]*.
Meitas uzņēmums *Hartwa-Trade* nodarbojas ar alkoholisko dzērienu importu un izplatīšanu.

thumb|right|100px|''Hartwall Omena Limonadi'' limonāde

## Vēsture
1836. gada 2. februārī Somijas Senāts atļāva Viktoram Hartvalam (*Victor Hartwall*) iepildīt pudelēs un tirgot minerālūdeni. Viņš Helsinkos atvēra Ziemeļvalstīs pirmo minerālūdens ražotni. Hartvala dēls Augusts Lugvigs turpināja tēva biznesu, sāka minerālūdens tirgošanu uz ielas kioskos.
1860. gados sāka piedāvāt minerālūdeni, sajauktu ar sulu.

1949. gadā sākta *Hartwall Jaffa* dzēriena ražošana.
1952. gadā Helsinku Olimpiskajām spēlēm tika izlaists alkohola kokteilis *Gin Long Drink*.
*Hartwall* alus biznesā iesaistījās 1966. gadā, nopērkot alus ražotāju Lauritsalā.

1991. gadā *Hartwall* un Zviedrijas *Pripps Bryggeriet* izveidoja kopuzņēmumu *Baltic Beverage Holding*; tas Igaunijā iegādājās alus ražotāju *Saku*.
1994. gadā uzņēmuma akcijas sāktas kotēt Helsinku biržā.
1999. gadā sākās sadarbība ar *[[PepsiCo]]*.

2002. gadā *Hartwall* apvienojās ar Apvienotās Karalistes *[[Scottish & Newcastle]]*; *Hartwall* akcijas pārtrauktas kotēt biržā.
2003. gadā Lahti atvērts ultramoderns ražošanas un loģistikas centrs.
2008. gada 29. aprīlī Nīderlandes *[[Heineken]]* un Dānijas *[[Carlsberg]]* nopirka *Scottish & Newcastle*, un *Hartwall* Somijas operācijas nokļuva *Heineken* īpašumā

2013. gadā *Hartwall* pārdots Dānijas dzērienu ražotājam *[[Royal Unibrew]]*.

## Atsauces

## Ārējās saites

* Oficiālā vietne
* Hartwa-Trade
Abruci

**Abruci** vai **Abruco Apenīni** () ir augstkalnu masīvs Centrālajos Apenīnos, starp Tronto un Sangro upi Itālijā. Kalnos sastopami kaļķakmeņi un dolomīti, kā arī karsta veidojumi. Sadalīts vairākos mazos masīvos. Stāvas, dziļas aizu saposmotas nogāzes. Abrucu nacionālais parks (dibināts 1923. gadā). Augstkalnu masīvu šķērso Transapenīnu dzelzceļš. Romas iedzīvotāju ziemas sporta un atpūtas rajons.

## Atsauces
Abū Kīras līcis

**Abū Kīras līcis** (, *Khalīj Abū Qīr*) ir līcis Vidusjūras dienvidaustrumu daļā, Ēģiptes piekrastē uz austrumiem no Nīlas ietekas.

Abū Kīras līcī 1798. gada 1. un 2. augustā Napoleona Ēģiptes ekspedīcijas laikā notika jūras kauja, kurā Apvienotās Karalistes flote sakāva Francijas floti. 1970. gados līcī tika atrastas gāzes atradnes.

## Atsauces

## Ārējās saites
Atstirves ezers

**Atstirves ezers** (arī **Actirves ezers**, **Atsirves ezers**) ir aizaugošs ezers Madonas novada Liezēres pagastā. Izvietojies Liezēres ezeru grupā pagasta dienvidaustrumos uz ziemeļiem no autoceļa V853. Dibens dūņains, dūņu slānis 0,1—1,05 m, krasti zemi. Ezerā viena 0,1 ha liela sala. 20. gadsimta 30. gados regulēta caur ezeru tekošā Ogres upe (augštecē Ogriņa). Regulēšanas darbi izdarīti arī 1958.—1959. gadā, ūdens līmenim pazeminoties par 0,7—1,5 m. Gandrīz pilnībā aizaudzis, faktiski sadalījies divos ezeros. Mīt karūsa, līnis, plaudis, rudulis, līdaka, asaris, rauda.

## Atsauces
Ada (upe)

**Ada** () ir upe Itālijas ziemeļos, Po kreisā krasta pieteka. Sākas Rētijas Alpos. Tek pa Valtellīnas ieleju, vidusposmā tek caur Komo ezeru. Lejtecē Padānas līdzenumā. Augštecē ierīkota HES kaskāde. Upe vietām kuģojama. Lielākās pietekas - Brembo un Serio. Adas krastos atrodas Tirano. 1799. gadā Suvorova Itālijas kampaņas laikā pie upes notika Kasano kauja.

## Ārējās saites
Ādama tilts

**Ādama tilts** vai **Rāmas tilts** (, *Rāmasētu*; ) ir sēkļu, saliņu un koraļļu rifu josla starp Indostānas pussalu un Šrilankas salu. Atdala Mannāras līci no Polka šauruma. Garums ~48 km. Lielākais dziļums starp salām ~1,5 m. Gar Ādama tiltu kursē dzelzceļa prāmis. Ādama tilta Indijas daļā izveidots Mannāras līča jūras nacionālais parks, bet Šrilankas daļā - Ādama tilta jūras nacionālais parks.

## Atsauces
Ingrīda Andriņa

**Ingrīda Andriņa** (precējusies **Kalniņa**, dzimusi  Rīgā, mirusi  Rīgā) bija latviešu aktrise. Savulaik dēvēta par Latvijas kino sekssimbolu.

## Dzīvesgājums
Dzimusi 1944. gadā Rīgā audumu apdrukas mākslinieka un kopētājas ģimenē.
Mācījās Rīgas 2. vidusskolā, to absovēja 1963. gadā un līdz 1967. gadam studēja Vissavienības Valsts Kinematogrāfijas institūtā (*ВГИК*) Maskavā. Viņas kinodebija bija Rīgas Kinostudijas filmā "Rīta miglā" 1966. gadā, studiju laikā filmējās arī M. Gorkija kinostudijas filmā "Cilvēks zaļajā cimdā" (1967).
1967. gadā Andriņa kļuva par Drāmas teātra aktrisi, viņa pirmā loma bija izrādē "Dullais barons Bunduls". 
Teātrī Ingrīda Andriņa nospēlējusi ap 30 lomu, kopš 2001. gada viņa bija ārštata aktrise.

Mirusi 2015. gada 17. septembrī. Apglabāta Rīgas Meža kapos.

## Filmogrāfija
thumb|250px|''Cecīlijas'' lomā filmā "Vella kalpi" (1970)
thumb|200px|Žurnāla "Pastaiga" vāks (2015. gada septembris)
Ingrīda Andriņa filmējās gan Rīgas Kinostudijas, gan arī Krievijas, Ukrainas, Igaunijas, Kirgīzijas, Baltkrievijas, Azerbaidžānas un Gruzijas konostudiju filmās.
* 1966 — Rīta miglā — *Nora*
* 1967 — Cilvēks zaļajā cimdā (M. Gorkija kinostudija) — *Līnas māte* un *Līna Kovello*
* 1969 — Eņģeļa diena (Odesas kinostudija) — *Sašas sieva*
* 1969 — Nakts pirms rītausmas — *Juta*
* 1969 — Pēdējā relikvija ("Tallinfilm") — *Agnese*
* 1970 — Vella kalpi — *Cecīlija*
* 1971 — Pilsēta zem liepām — *Aina*
* 1971 — Ceļš uz Rībecāli ("Ļenfiļm") — *Annemarija*
* 1971 — Atbrīvošana ("Mosfiļm", Dienvidslāvija, Itālija, Polija, VDR) — *epizodē*
* 1971 — "Albatrosa" pēdējais reiss (Radošā apvienība "Ekrāns") — *Ērika Zandlere*
* 1971 — Es, izmeklētājs... ("Gruzija-film") — *Elga Smildziņa*
* 1972 — Kauja pēc uzvaras ("Mosfiļm") — *epizodē*
* 1972 — Vella kalpi Vella dzirnavās — *Cecīlija*
* 1973 — Ūdenskritums ("Kirgizfilm") — *Krista*
* 1973 — Sarkanais ahāts ("Belarusfilm") — *epizodē*
* 1974 — Baku pūš vēji ("Azerbaidžanfilm") — *Ērika*
* 1977 — Tiesības uz mīlestību (Dovženko kinostudija) — *epizodē*
* 1979 — Nepabeigtās vakariņas — *baronese*
* 1982 — Trests, kurš bankrotēja (Odesas kinostudija) — *Ezras Planketa sieva*
* 1990 — Mazās kaislības — *epizodē*
* 1992 — Duplets — *epizodē*
* 2000 — Baiga vasara — *epizodē*
* 2002 — Kamenska-2 (teleseriāls) (Krievija) — *vājprātīga vecene*
* 2004 — Sarkanā kapela (teleseriāls) (Latvija, Krievija) — *Žilbēra dzīvokļa saimniece*
* 2010 — Rūdolfa mantojums — *baronese*
* 2014 — Džimlai rūdi rallallā — *epizodē*

## Atsauces

## Ārējās saites

* Kino — teatr. ru profils
Baltaiskrogs

**Baltaiskrogs** ir ciems Latvijā, Saldus novada Zaņas pagastā Zaņas upes kreisajā krastā pie autoceļa P106 (Ezere—Embūte—Grobiņa).

## Atsauces
Golčūvjenīkova

**Golčūvjenīkova** () ir pilsēta Čehijā, Visočinas apgabala Havlīčkūvbrodas apriņķī.

## Vēsture
Rakstos pirmoreiz minēta 1150. gadā. Ilgu laiku apdzīvotā vieta atradās Hābsburgu impērijas sastāvā. No 1919. gada — Čehoslovākijā. Kopš 1993. gada — Čehijā.

## Cilvēki
Golčūvjenīkova ir vieglatlētes Jarmilas Kratohvīlovas (*Jarmila Kratochvílová*, 1951) dzimtā pilsēta.
Kareļi

**Kareļi**, agrāk arī **Zaņa**, ir ciems Latvijā, Saldus novada Zaņas pagasta centrs. Atrodas pie autoceļa V1166 (Kareļi—Franči). Veidojies ap vēsturisko Kareļu (*Karlsberg*) pusmuižu. Attālums līdz novada centram Saldum 33 km, līdz Rīgai 151 km.

## Atsauces
Auciema ezers

**Auciema ezers** ir dzidrūdens ezers Cēsu novada Raiskuma pagastā. Izvietojies pagasta vidusdaļā uz dienvidiem no autoceļa P14 Gaujas nacionālā parka dabas lieguma zonā — kopā ar dienvidos esošo Raiskuma ezeru un Sveķīšu silu veido Raiskuma—Auciema ezeru liegumu. Ovāla ezerdobe, krasti ir lēzeni, slīpi, austrumos — stāvi, dibens — dūņains, vietām akmeņains. Ieplūst viens grāvis, dienvidu galā iztek  garš grāvis uz Raiskuma ezeru. Mīt līdaka, asaris, rauda, zutis, plaudis, plicis, karūsa, rudulis, kā arī līnis. Ziemeļu krastā Auciema ciems, peldvieta.

## Atsauces
Baltijas aizsardzība

**Baltijas aizsardzība**  ir šaha atklātne, kas sākas ar gājieniem: **1. d2-d4 d7-d5 2. c2-c4 Lc8-f5**.

Pieder pie dāmas gambīta un to klasificē pie slēgtām atklātnēm ar Šaha atklātņu enciklopēdijas kodu D06.

## Vēsture
Pēc šaha partiju datubāzēm šo atklātni visagrāk (Ševeningena, 1923) spēlējis Edvards Laskers, bet popularitāti tā ieguvusi tikai pēc Otrā pasaules kara, tad to bieži savās partijās lietojis čehu šahists Karels Opočenskis. No Latvijas šahistiem Baltijas aizsardzība bijusi Vladimira Bagirova repertuārā, to spēlējis arī Aleksejs Širovs, bet Igoram Rausim partiju ar to iekrājies vairāk par septiņdesmit.

## Stratēģiskā ideja
Šī atklātne dod iespēju melnajiem piešķirt spēlei taktisku raksturu. Baltie parasti iegūst savā kontrolē centru un var izmantot iespēju uzbrukt bez apsardzības palikušajam bandiniekam b7.

## Galvenie varianti
### 3. Zf3 e6
* **4.Db3 Zc6**
* **4.e3 Zf6 5.Db3 Zc6**
* **4.Zc3 Zf6 5.Db3 Zc6**
* **4.cxd5 exd5 5.Db3 Zc6**

### 3.Db3
:3...e5 4.Dxb7 Zd7 5.Zf3 Tb8 6.Dxd5 Lb4+ 7.Zfd2 (7.Ld2?? Ze7−+) Ze7 8.Df3 exd4 ar melno iniciatīvu par upurēto bandinieku.

### 3.cxd5 (Galvenais variants)
:3...Lxb1 4.Da4+ Dd7 5.Dxd7+ Zxd7 6.Txb1 Zgf6 7.Zf3

### 3.Nc3
:3...e6 4.Zf3

## Literatūra
*  
*  

## Atsauces
Māršala aizsardzība

**Māršala aizsardzība**  ir šaha atklātne, kas sākas ar gājieniem: **1. d2-d4 d7-d5 2. c2-c4 Zg8-f6 **.

Pieder pie dāmas gambīta un to klasificē pie slēgtām atklātnēm ar Šaha atklātņu enciklopēdijas kodu D06.

## Vēsture
Vairāku šahistu partijās Māršala aizsardzība sastopama jau 19. gadsimta otrajā pusē. Savu nosaukumu atklātne ieguvusi pēc F. Māršala zaudējuma A. Aļehinam 1925. gadā Bādenbādenē. Mūsdienās Māršala aizsardzība augstākā līmeņa turnīros vairs netiek spēlēta.

## Stratēģiskā ideja
Melnie atdod centru un gatavo prettriecienu e7-e5. Pēc 3. cxd4 baltie iegūst pārsvaru.

## Galvenie varianti
: Ja baltie ignorē melno provokatīvo gājienu un spēlē:
* **3. Zb1-c3**, tad pēc
** **3. ... e7-e6** spēle pāriet atraidītā dāmas gambītā,
** **3. ... c7-c6** — slāvu aizsardzībā,
** **3. ... d5xc4** — pieņemtā dāmas gambītā,
** **3. ... g7-g6** — Grīnfelda aizsardzībā.

: Atklātnei piederoši varianti izveidojas pēc:
* **3. c4xd5**
** **3. ... Zf6xd5 4. e2-e4**
** **3. ... Zf6xd5 4. Zg1-f3**
** **3. ... c7-c6 4. d5xc6 Zb8xc6**

## Literatūra
*  

## Atsauces

## Ārējās saites
* Ar Māršala aizsardzību spēlētas partijas.
Simetriskā aizsardzība

**Simetriskā aizsardzība**  ir šaha atklātne, kas sākas ar gājieniem: **1. d2-d4 d7-d5 2. c2-c4 c7-c5 **.

Pieder pie dāmas gambīta un to klasificē pie slēgtām atklātnēm ar Šaha atklātņu enciklopēdijas kodu D06.

## Vēsture
Pirmais šo atklātnes variantu aprakstījis Alesandro Salvio 1604. gadā. Tas bieži tiek saukts arī par Austrijas aizsardzību, jo to pētījuši Austrijas šahisti Hanss Haberdics (1901–57), Hanss Millers (1896–1971) un lielmeistars Ernsts Grīnfelds.  Šo atklātni savā praksē lietojuši daudzi vadošie šahisti: Emanuels Laskers, Makss Eive, Rūdolfs Špīlmans, Vera Menčika, Ģula Brejers, Zīgberts Tarrašs, Žaks Mizess, Frenks Māršals, Kārlis Šlehters, Georgs Marko, Nikola Padevskis, Rihards Rēti, Pāls Benko, Burhards Malihs, Andrija Fuderers, Jeruns Pikets, Heiki Vesterinens, Arturs Bisgaiers, Maksims Dlugi, Pjotrs Svidlers, Boriss de Greifs, Ilmārs Starostīts, Mihails Ulibins, Jevgeņijs Gleizerovs, Žuža Polgāra un citi.

## Stratēģiskā ideja
Melnie mēģina atrisināt savas atklātnes problēmas ar tūlītēju pretuzbrukumu centrā. Tomēr baltie, pareizi spēlējot, saglabā pārsvaru.

## Galvenie varianti
* 3. e2-e3 c5xd4 4. e3xd4 Zg8-f6 5. Zb1-c3 Zb8-c6
* 3. Zg1-f3 c5xd4 4. c4xd5 Zg8-f6 5. Dd1xd4 Dd8xd5 6. Zb1-c3 Dd5xd4 7. Zf3xd4
* 3. Zb1-c3
* 3. c4xd5

## Literatūra
*  

## Atsauces
Vitālijs Jagodinskis

**Vitālijs Jagodinskis** (dzimis  Rīgā) ir Latvijas futbolists, spēlē aizsarga pozīcijā, Latvijas futbola izlases dalībnieks. Kopš 2024. gada jūlija Jagodinskis pārstāv Kambodžas klubu *[[Visakha FC]]*.

## Karjera
### Klubos
Karjeru sācis Latvijā FK Daugava kluba sastāvā, vēlāk spēlējis FK Jūrmala-VV. 2012. gadā parakstīja līgumu ar Ukrainas klubu Kijivas "Dinamo", pirmos divus gadus aizvadīja tā jaunatnes komandas sastāvā. 2014. gadā tika izīrēts Ukrainas klubam Užhorodas "Hoverla".

Pēc līguma ar Kijivas "Dinamo" beigām uzsāka jauna kluba meklējumus. 2016. gada septembrī devās uz pārbaudi Krievijas Premjerlīgas klubā Samaras "Krylia Sovetov", taču līgums netika parakstīts.

2016. gada oktobrī parakstīja līgumu ar Ungārijas augstākās līgas klubu *[[Diósgyőri VTK]]*.
2017.—2018. gada sezonu klubā neuzsāka.

2017. gada oktobrī pievienojās Rumānijas klubam Jaši "Politehnica". 2018. gada sezonā pārstāvēja FK Ventspils, bet 2019. gadā spēlēja cita Latvijas Virslīgas kluba RFS sastāvā.

2020. gada janvārī pievienojās Latvijas klubam FK Valmiera. Valmieras klubā aizvadīja tikai četras spēles Latvijas Virslīgā. Pēc konflikta ar kluba vadību un galvebno treneri Tamazu Pertiju atgriezās RFS rindās. Ar RFS Jagodinskis divas reizes kļuva par Latvijas čempionu (2021. un 2023. gadā) un divas reizes izcīnīja Latvijas kausu (2019, 2021).

 pārgāja uz Bulgārijas Pirmās profesionālās līgas klubu *[[OFK Pirin Blagoevgrad|Pirin]]*.

### Izlasē
Pārstāvējis Latvijas jaunatnes izlases.  debitējis Latvijas izlases sastāvā draudzības spēlē pret Armēniju, nākot uz maiņu otrā puslaika sākumā.

## Sasniegumi
* Latvijas čempions — 2 (2021, 2023)
* Latvijas kausa ieguvējs — 2 (2019, 2021)

## Atsauces

## Ārējās saites

* LFF profils
191. kilometrs

**191. kilometrs** ir ceļa postenis dzelzceļa līnijā Eglaine—Daugavpils. Tas atrodas Augšdaugavas novada Sventes pagastā. Postenis paredzēts Daugavpils apvedceļa līnijas pieslēguma vietas Ilūkstes virziena apkalpošanai. Atrodas pāris kilometrus no Sventes ciema pie A14 autoceļa pārvada. Postenī ir aizsargstrupceļš no Ļubestes virziena un dažas vienkāršas ēkas signalizācijas ierīcēm. Postenī ierīkota ātrgaitas pārmiju pārveda ar kustīgu krusteņa serdi.

## Attēlu galerija

Attēls:191. kilometrs level junction 1.JPG|191. kilometra ceļa posteņa kopskats, skatoties no A14 autoceļa tilta
Attēls:191. kilometrs level junction 3.JPG|Skats no Ļubestes 191. kilometra ceļa posteņa virzienā, redzams A14 ceļa pārvads
Attēls:191. kilometrs level junction 4.JPG|191. kilometra ceļa posteņa nepāra luksofori. NL — nepāra no Ļubestes
Attēls:191. kilometrs level junction 6.JPG|Skats Ilūkstes virzienā.
Attēls:191. kilometrs level junction 12.JPG|Ātrgaitas pārmija, skats Ilūkstes virzienā
Attēls:191. kilometrs level junction 2.JPG| Skats no 191. kilometra ceļa posteņa Ļubestes virzienā


## Ārējās saites
* Ceļa posteņa fotogrāfijas
Boriss Monjaks

**Boriss Monjaks** (dzimis ) ir bijušais Latvijas futbola aizsargs. Viņš laika posmā no 1992. līdz 1996. gadam Latvijas izlasē aizvadīja 16 spēles, negūstot vārtus. 1993. gadā kopā ar Latvijas izlasi uzvarējis Baltijas kausā.

Visu savu karjeru aizvadījis Latvijas futbola klubos.

## Ārējās saites
Ādolfs Sīmanis

**Ādolfs Sīmanis** (dzimis , miris 1979. gada septembrī) bija latviešu futbolists, spēlēja aizsarga pozīcijā, Latvijas futbola izlases dalībnieks. Pēc spēlētāja karjeras beigām — treneris un tiesnesis.

No 1921. līdz 1923. gadam spēlēja JKS jauniešu komandā, pēc tam līdz 1927. gadam — RFK. No 1928. līdz 1940. gadam spēlēja Rīgas "Vanderers" klubā. 1936, 1938. gadā "Vanderers" sastāvā ieguva Latvijas kausu. No 1932. līdz 1940. gadam 10 spēles aizvadīja Latvijas izlases sastāvā. Saņēmis LFS lielo nozīmi.

1944. gadā trenēja RFK. Pēc Otrā pasaules kara pārcēlies uz dzīvi ASV, kur 1979. gadā Ilinoisā miris.

## Atsauces
Valdis Plade

**Valdis Plade** (*Wladimir Eugen Julius Pladde*, arī **Voldemārs, Vladimirs**; dzimis , miris ) bija vācu izcelsmes Latvijas futbolists, spēlēja uzbrucēja pozīcijā, Latvijas futbola izlases dalībnieks. Pēc spēlētāja karjeras beigām — treneris.

Dzimis Rīgā - tirdzniecības aģenta Jēkaba Georga Plades un viņa sievas Rozālijas Sofijas Annas, dzimušas Veikmanes ģimenē. Ievērojamākais no brāļiem Pladēm.

Karjeras laikā spēlējis Rīgā un Ņižegorodskā, tai skaitā FK Ķeizarmežs, Rīgas Futbolklubs un Rīgas "Vanderers" sastāvā. Ķeizarmeža sastāvā 1922. un 1923. gadā izcīnījis uzvaru Latvijas čempionātā.

No 1923. līdz 1929. gadam spēlējis Latvijas izlasē, 16 spēlēs guvis 9 vārtus. Izlasē spēlēja arī trīs viņa brāļi. Piedalījās .

20. gadsimta 30. gados trenējis vairākas komandas. 1939. gadā repatriējās uz Vāciju. Ir zināms, ka 1942. gadā devies uz austrumu fronti, Vācijas kapitulāciju sagaidīja Kurzemes katlā, tika izsūtīts uz Sibīriju, līdz 1949. gadam bija nodarbināts Vorkutā raktuvēs, 1953. gada nogalē kopā ar citiem vācu karagūstekņiem atgriezās Rietumvācijā, kamēr V. Plades sieva un bērns palika izsūtījumā Krievijā. Miris Vācijā 1961. gadā.

## Atsauces

## Ārējās saites
Rīgas "Vilki"

**Rīgas "Vilki"** (iepriekš **Rīgas "Vanderers"**) bija futbola klubs no Rīgas Latvijā. Darbojās laikā no 1927. līdz 1944. gadam.

1938. gadā izcīnīja Latvijas kausu, vēl divas reizes izcīnīja Rīgas kausu (Latvijas kausa priekšteci). Labākais sasniegums Latvijas Virslīgā — 2. vieta (1932, 1934).

## Sasniegumi

## Ievērojami spēlētāji

* Aleksejs Andrejevs
* Aleksandrs Ābrams
* Aleksejs Auziņš
* Augusts Baraks
* Jānis Bebris
* Ēriks Bēze
* Vaclavs Borduško
* Ēriks Brēde
* Harijs Fogelis
* Hermanis Jēnihs
* Arvīds Jurgens
* Rūdolfs Kundrāts
* Jūlijs Lindenbergs
* Alfons Novickis
* Aņisims Pavlovs
* Alfrēds Plade
* Voldemārs Plade
* Ādolfs Sīmanis
* Juris Skadiņš
* Česlavs Stančiks
* Vladimirs Svistuņenko
* Vadims Ulbergs
* Emīls Urbāns
* Alfrēds Verners
* Hugo Vītols
* Fēliks Zandbergs

## Atsauces
Fianketto

**Fianketto** ( − pamazināmais vārds no *fianco* − 'flangs') ir šaha termins, ar kuru apzīmē laidņa attīstību atklātnē dāmas vai karaļa spārnā (flangā).

## Fianketto stratēģiskie mērķi un vēsture
Fianketto izdara ar mērķi uzbrukt pretinieka bandinieku centram vai nodrošināt figūru kontroli par centra lauciņiem. Laidņa fianketto kā spēles stratēģiju turnīru praksē 19. gs. ieviesa Hauards Stauntons un Lūiss Paulsens, bet 20. gs. tas kļuva par vairāku šaha atklātņu stratēģijas pamatelementu, piemēram, sicīliešu aizsardzības drakona variants, Pirca aizsardzība, Grīnfelda aizsardzība, vecindiešu aizsardzība un citas.

## Fianketto iedalījums
Fianketto iedala atkarībā spārna (flanga):
* Karaļa spārna fianketto — balto (melno) karaļa spārna laidnis attīstīts uz g2 (g7).
* Dāmas spārna fianketto — balto (melno) dāmas spārna laidnis attīstīts uz b2 (b7).
* Dubultais fianketto — balto (melno) laidņi attīstīti abos spārnos.

## Literatūra
*  

## Atsauces
Albrehts III Hābsburgs

**Albrehts III** (, saukts **Albtrehts ar Bizi** (); dzimis , miris ) bija Austrijas hercogs no 1364. gada līdz 1395. gadam. Līdz 1379. gadam valdīja kopā ar brāli Leopoldu III. Hābsburgu dinastijas Albertīnu atzara ciltstēvs.

1365. gadā kopā ar brāļiem parakstīja Vīnes Universitātes dibināšanas dokumentus. Pēc vecākā brāļa Rūdolfa III nāves valdīja kopā ar brāli Leopoldu III, tomēr, saasinoties pretrunām, 1379. gadā brāļi sadalīja zemes savā starpā. 1377. gadā Albrehts piedalījās krusta gājienā uz Prūsiju.

## Ārējās saites
Striķi

**Striķi** ir ciems Latvijā, Saldus novada Zvārdes pagasta centrs pie Druves upes un autoceļa V1158 (Saldus—Striķi). Apdzīvotā vieta veidojusies ap vēsturisko Striķu muižu (*Gut Stricken*).

## Atsauces
Edmunds Vrēdens

**Edmunds Kārlis Vrēdens** (, , dzimis , miris ) bija Rīgā dzimis vācbaltiešu izcelsmes krievu ekonomists, Sanktpēterburgas Valsts universitātes profesors. Ķīmiķa Fēliksa Vrēdena brālis.

Beidzis Larinas ģimnāziju Sanktpēterburgā, pēc tam mācījās Galvenajā pedagoģiskajā institūtā. No 1859. gada - vēstures, statistikas un politekonomikas pasniedzējs Polockas kadetu korpusā, vēlāk - Pāvila kadetu korpusā Sanktpēterburgā. No 1866. gada - statistikas un politekonomikas pasniedzējs Sanktpēterburgas Universitātē. Pasniedzis arī Kalnu institūtā un Satiksmes ceļu institūtā.

## Ārējās saites
* 
*Немцы России  
*Vrēdens Erik-Amburger-Datenbank
Ģipka

**Ģipka** (), agrāk arī **Ģibka** un **Ģibk(a)s ciems**, ir vidējciems Latvijā, Talsu novada Rojas pagastā, Baltijas jūras Rīgas līča un Vecupes krastā, autoceļu P131 (Tukums—Ķesterciems—Mērsrags—Kolka) un V1368 (Dundaga—Ģipka) krustojumā.

Ģipkā atradās Dundagas muižas pusmuiža. No 1869. līdz 1893. gadam, kad to pārcēla uz Mazirbi, Ģipkā darbojās Dundagas jūrskola. 1929. gadā ciemā atradās Ģipkas sešklasīgā skola.  Ciemā atrodas Ģipkas bāka un Ģipkas luterāņu baznīca.

## Iedzīvotāji
### Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Audīle

**Audīle**, arī **Audule**, **Audulīte**, ir Pededzes labā krasta pieteka Gulbenes novadā. Sākas no grāvju sistēmas Lielā Mārku purva ziemeļu malā Adzeles pacēlumā Daukstu pagasta vidusdaļā. Augštece savienota ar Ušura ezeru dienvidrietumos, uz to noplūst daļa purva ūdeņu. Upe plūst sākotnēji ziemeļaustrumu virzienā, līkumota, kritums ap 1,3 m/km. Ziemeļos no Daukstēm pagriežas dienvidaustrumu virzienā, noplūst Lubāna līdzenumā, kritums samazinās līdz 0,6 m /km. Upes gultne visā garumā regulēta, vietām iztaisnota. Tek pa pārpurvotiem mežiem un pļavām. Lielākās pietekas ir Knerša (10 km, kreisā) un Grūžupīte (labā). Lejtecē tek pa Lubāna mitrāja dabas lieguma teritoriju.

## Atsauces
Audzeļu ezers

**Audzeļu ezers** (arī **Ludziles ezers**, **Audeļu ezers**) ir caurteces ezers Ludzas novada Istras pagastā Vecslabadas ezeru grupā. Krasti slīpi, stāvi, vietām zemi, pieejami, dibens smilšains, dūņains, vietām akmeņains, ezera vidusdaļā vairāki sēkļi. Līčaina ezerdobe,  plati zemesšaurumi to atdala no Istras ezera dienvidaustrumos un Dziļezera austrumos. Ietek Cegeļņa, iztek strauts uz Istras ezeru. Ūdenslīmeni ietekmē Meļņiku dzirnavas uz Istras 0,4 km lejpus iztekas no Dziļezera. Mīt rauda, plaudis, līdaka, asaris, līnis, karūsa, vīķe.

Austrumu krastā apdzīvotā vieta Vecslabada.

## Atsauces
Habri

**Habri** () ir pilsēta Čehijā, Visočinas apgabala Havlīčkūvbrodas apriņķī.

## Vēsture
Rakstos pirmoreiz minēta 1101. gadā. Ilgu laiku apdzīvotā vieta atradās Hābsburgu impērijas sastāvā. No 1919. gada — Čehoslovākijā. Kopš 1993. gada — Čehijā.
Gvineja (nozīmju atdalīšana)

**Gvineja** var būt:

## Valstis
* Ekvatoriālā Gvineja — valsts Centrālāfrikā;
* Gvineja-Bisava — valsts Rietumāfrikā, bijusī Portugāles kolonija;
* Gvineja — valsts Rietumāfrikā;

## Ģeogrāfija
* Gvineja (reģions) — vēsturisks reģions Rietumāfrikā;
* Gvinejas līcis — Atlantijas okeāna līcis pie Āfrikas krastiem;
* Jaungvineja — sala.
Valgalciems

**Valgalciems** ir ciems Latvijā, Talsu novada Rojas pagasta dienvidos, Baltijas jūras Rīgas līča un Vilkastes krastā pie autoceļa P131 (Tukums—Ķesterciems—Mērsrags—Kolka). Atrodas 14 km no pagasta centra Rojas, 39,5 km no novada centra Talsiem un 111 km no Rīgas.

Valgalciema Vandzenes pagasta daļa — bijušais Valgalciema mazciems, kas mūsdienās iekļauts Uguņciemā.

## Iedzīvotāji
### Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Marcipāns

250px|thumb|right|Marcipāna cūciņas
**Marcipāns** (, , no , *Maza* — 'miltu izstrādājums' un  — 'maize') ir konditorejas izstrādājums, ko pamatā gatavo no sasmalcinātām mandelēm un cukura, cukura sīrupa (Francijā) vai medus. Pasaulē slavenākie marcipāni ir Lībekas (*Lübecker Marzipan*) un Kēnigsbergas marcipāns (*Königsberger Marzipan*).

Līdzīgu izstrādājumu, kam mandeļu vietā izmantoti sasmalcināti persiku un aprikožu kauliņi, sauc par persipānu.

## Sastāvdaļas
[250px|thumb|right|Bļodā iebērts [parastā mandele|mandeļu pulveris un pūdercukurs]]

Marcipāna pamatmasu veido 2/3 nolobītas, applaucētas un sasmalcinātas mandeles un 1/3 cukurs, cukura sīrups vai medus, no kā līdz 10% var būt aizvietots ar invertcukuru. Pēcāk pamatmasai var pievienot arī papildu cukuru, dažādas pārtikas krāsvielas, olas baltumu vai citas piedevas, piemēram, pievienojot marcipāna pamatmasai pūdercukuru, iegūst modelējamo marcipānu.

## Ražošana
Marcipāna ražošanu sāk ar mandeļu tīrīšanu īpašās iekārtās, kam seko vairākkārtēja sijāšana un attīrīšana aspirācijas iekārtās, kur no riekstu masas atdala putekļus un citus mehāniskos piemaisījumus. Pēc tam mandeles pāris minūtes applaucē karstā ūdenī ar temperatūru 90—100 °C, un laiž cauri gumijas veltņiem, kas noberž riekstu brūno miziņu.

Noberzto mandeļu kvalitātes pārbaudi veic elektroniski ar fotoelementiem, tām slīdot plūsmā pa lenti, bet tālāko riekstu tīrību novērtē darbinieki, atlasot mandeles ar nepilnīgi noberzto miziņu. Tad mandeles mazgā rotējošā mazgāšanas iekārtā. Tīrās mandeles sajauc, nosver un smalcina smalcināšanas iekārtā, kas sasmalcinātajām mandelēm, atkarībā no receptūras, pievieno arī noteiktu daudzumu cukura, rūgto mandeļu, invertcukura sīrupa un citas sastāvdaļas.

Marcipāna sastāvdaļu maisījums nokļūst veltņu iekārtā, kuras granīta veltņi maisījumu veido smalkā un viendabīgā masā. Tad masu karsē vaļējos rotējošos vara katlos. Karsēšanas laikā iet bojā marcipānā esošie mikroorganismi, no masas iztvaiko mitrums, kā arī veidojas marcipānam raksturīgā garša un smarža. Visbeidzot, marcipāna masu atdzesē un iesaiņo (standartā — 12,5 vai 6,25 kg smagos blokos).

## Atsauces
Ondržejs Palāts

**Ondržejs Palāts** (; dzimis ) ir čehu hokejists, malējais uzbrucējs. Pašlaik (2026) pārstāv NHL klubu Ņujorkas "Islanders". No 2022. gada līdz 2026. gadam spēlēja Nacionālās hokeja līgas kluba Ņūdžersijas "Devils" sastāvā.

## Spēlētāja karjera
Profesionāļa karjeru Palāts sāka 2011.—12. gada sezonā, īsi pirms kuras trīs gadu līgumu ar hokejistu noslēdza NHL klubs Tampabejas "Lightning". Sezonu Palāts aizvadīja AHL vienībā Norfolkas "Admirals", kopā ar komandu izcīnot Kaldera kausu. 2012.—13. gada sezonā spēlēja AHL vienībā Sirakjūsas "Crunch". Sezonas gaitā Palāts tika izsaukts uz NHL, aizvadot 14 spēles Tampabejas "Lightning" sastāvā, taču sezonu noslēdza "Crunch", kopā ar komandu sasniedzot Kaldera kausa finālu, kurā gan "Crunch" piekāpās Grandrepidsas "Griffins".

2013.—14. gada sezonā Palāts kļuva par "Lightning" pamatsastāva spēlētāju. Sezonu uzbrucējs noslēdza ar 59 rezultativitātes punktiem un tika nominēts Kaldera balvai. Balvu gan ieguva Neitans Makinnons. 2014.—15. gada sezonu hokejists noslēdza ar 63 punktiem, un kopā ar komandu sasniedza Stenlija kausa finālsēriju, tajā gan piekāpjoties Čikāgas "Blackhawks". 2020. un 2021. gados kopā ar "Lightning" izcīnīja Stenlija kausu.

2026. gada 27. janvārī Palāts tika aizmainīts uz Ņujorkas "Islanders" komandu kopā ar 2026. gada trešās kārtas NHL drafta un 2027. gada sestās kārtas izvēlēm apmaiņā pret krievu uzbrucēju Maksimu Ciplakovu.

Čehijas hokeja izlases rindās spēlējis 2014. gada olimpisko spēļu turnīrā.
## Atsauces

## Ārējās saites
Džonatans Druāns

**Džonatans Druāns** (; dzimis ) ir kanādiešu hokejists, malējais uzbrucējs. Pašlaik (2026) spēlē Nacionālās hokeja līgas kluba Sentluisas "Blues" sastāvā.

## Spēlētāja karjera
No 2011. līdz pat 2014. gadam Druāns spēlēja QMJHL klubā Halifaksas "Mooseheads", tā rindās 2013. gadā izcīnot Memoriālo kausu.

Profesionāļa karjeru sāka 2014.—15. gada sezonā, kad debitēja NHL kluba Tampabejas "Lightning" sastāvā. Sezonas gaitā Druāns tās rindās aizvadīja 70 spēles, atzīmējoties ar 32 rezultatitivātes punktiem. 2015.—16. gada sezonā Druāns "Lighting" rindās sasniedza Stenlija kausa finālsēriju, tajā gan piekāpjoties Pitsburgas "Penguins". 2016.—17. gada sezonā ar 53 punktiem bija trešais rezultatīvākais "Lightning" spēlētājs.

2017. gada vasarā tika aizmainīts uz Monreālas "Canadiens".Pēc sešām sezonām "Canadiens" komandā Druāns, kļūstot par neierobežoti brīvo aģentu, 2023. gada 1. jūlijā parakstīja viena gada līgumu 825 000 ASV dolāru vērtībā ar Kolorādo Avalanche komandu. Šī līguma parakstīšana Druānam iezīmēja jaunu sākumu, kas viņu atkalapvienoja ar bijušo komandas biedru no junioru laikiem Neitanu Makinnonu.

Ņujorkas "Islanders" komanda 2025. gada 1. jūlijā parakstīja divu gadu līgumu ar Druānu kā brīvo aģentu 8 miljonu dolāru vērtībā.

2026. gada martā maiņu termiņa beigās "Islanders" komanda aizmainīja Druānu, 2026. gada drafta pirmās kārtas izvēli, 2026. gada trešās kārtas izvēli un potenciālo jauno spēlētāju Markusu Gidlofu uz Sentluisas "Blues" komandu apmaiņā pret Breidenu Šennu.

## Atsauces

## Ārējās saites
Augstroze

**Augstroze** ir dabas liegums Limbažu un Valmieras novados. Izvietojies Augstrozes paugurvaļņa ziemeļos Umurgas un Dikļu pagastos. Aizņem 40,072 km² lielu teritoriju abpus autoceļam P11, ietilpst Ziemeļvidzemes biosfēras rezervāta ainavu aizsardzības zonā. Iekļauj Augstrozes Lielezeru, Dauguļu Mazezeru, Madiešēnu purvu, Vecmuižas purvu, Bisnieku purvu un pauguraino apvidu starp tiem. 1977. gadā daļā no tagadējā dabas lieguma izveidots dzērvenāju liegums, bet tagadējā teritorijā — 1987. gadā kā Augstrozes kompleksais dabas liegums augsto, pārejas purvu, purvainu un platlapju mežu aizsardzībai. Daudz bezmugurkaulnieku, augu, sikspārņu un putnu sugu. Nozīmīga zosu pārlidojumu vieta. Kā dabas liegums kopš 2011. gada. Liegums ir iekļauts *[[Natura 2000]]* — Eiropas nozīmes aizsargājamo dabas teritoriju tīklā, kā arī tā ir putniem nozīmīgā vieta.

Augstrozes dabas lieguma teritorijā atrodas vairāki nozīmīgi kultūrvēsturiski pieminekļi: Bļodas kalna, Grebu, Piltiņkalna, Vainižu pilskalni, kā arī 1. dziesmu svētku (1864) vieta Neikena kalniņš.

## Atsauces

## Ārējās saites

* Augstroze, Dabas aizsardzības pārvalde
* Ādaži BirdLife International
Svetlana Aļeksijeviča

**Svetlana Aļeksijeviča** (, , ; dzimusi ) ir baltkrievu žurnāliste un rakstniece, kura raksta krievu valodā.

Dzimusi Ukrainā, uzaugusi Baltkrievijā. Strādājusi par skolotāju, žurnālisti. No 1976. līdz 1984. gadam vadījusi eseju un publicistikas nodaļu žurnālā *Нёман*. Pameta Baltkrieviju 2000. gadā, nākamajā desmitgadē dzīvoja Parīzē, Gēteborgā, Berlīnē. 2011. gadā atgriezās uz dzīvi Baltkrievijā.

2015. gadā saņēmusi Nobela prēmiju literatūrā "par viņas polifonisko rakstības stilu, kas kalpo par pieminekli mūslaiku ciešanām un drosmei". Viņa ir pirmā žurnāliste un pirmā no Baltkrievijas, kas saņem šo apbalvojumu.

Latviski izdodas Aļeksijevičas grāmatas "Cinka zēni" (2014. gadā apgādā "Jumava") un "Černobiļa. Lūgšana" (2013. gadā apgādā "Jumava").

2020. gada Baltkrievijas iedzīvotāju protestos pret Lukašenko režīmu bija viena no kustības līderēm, koordinācijas padomes prezidija locekle.

## Atsauces

## Ārējās saites

*
Ņikita Kučerovs

**Ņikita Kučerovs** (; dzimis ) ir krievu hokejists, malējais uzbrucējs. Pašlaik (2025) spēlē Nacionālās hokeja līgas kluba Tampabejas "Lightning" sastāvā.

## Spēlētāja karjera
Profesionāļa karjeru Kučerovs sāka 2010.—11. gada sezonā, kad aizvadīja deviņas spēles KHL kluba Maskavas CSKA rindās. Arī nākamajā sezonā daļu laika Kučerova aizvadīja KHL, CSKA rindās laukumā dodoties 18 spēlēs. 2012.—13. gada sezonu Kučerova jau aizvadīja Ziemeļamerikā, kur spēlēja Kvebekas junioru hokeja līgā (QMJHL).

2013.—14. gada sezonā debitēja NHL kluba Tampabejas "Lightning" sastāvā, tā rindās aizvadot 52 spēles. 2014.—15. gada sezonu, kas bija pirmā pilnā Kučerova sezona NHL, viņš noslēdza ar 65 rezultativitātes punktiem. Viņš bija trešais rezultatīvākais "Lightning" spēlētājs aiz Stīvena Stemkosa un Tailera Džonsona. 2018. gadā Kučerovs tika iekļauts visas līgas simboliskajā izlasē. 2018.—19. gada sezonu noslēdza ar 128 rezultativitātes punktiem, kļūstot par NHL rezultatīvāko spēlētāju. Tāpat Kučerovs pārspēja Aleksandra Mogiļnija rekordu, kļūstot par visu laiku rezultatīvāko Krievijas hokejistu vienā sezonā. Kučerovs kā līgas vērtīgākais spēlētājs ieguva Harta balvu. 2020. un 2021. gadā kopā ar "Lightning" izcīnīja Stenlija kausu. Ar 34 punktiem Kučerovs bija Stenlija kausa izcīņas rezultatīvākais spēlētājs.
## Rekordi
### NHL rekordi
* Visvairāk rezultatīvo piespēļu vienā sezonā malējam uzbrucējam NHL vēsturē – 100 (2023.–2024.)
* Visvairāk punktu vienā sezonā Krievijā dzimušam spēlētājam – 144 (2023.–2024.)
### Tampabejas "Lightning" rekordi
* Visvairāk punktu izslēgšanas spēlēs – 167
* Visvairāk vārtu izslēgšanas spēlēs – 53
* Visvairāk rezultatīvo piespēļu izslēgšanas spēlēs – 114
* Visvairāk punktu vienā sezonā – 144 (2023.–2024.)
* Visvairāk rezultatīvo piespēļu vienā sezonā – 100 (2023.–2024.)
* Visvairāk punktu vienā izslēgšanas spēļu sezonā – 34 (2019.–2020.)
* Visvairāk rezultatīvo piespēļu vienā izslēgšanas spēļu sezonā – 27 (2019.–2020.)
* Visvairāk punktu vienā kalendārajā mēnesī Tampabejas "Lightning" spēlētājam – 30 (2018.–2019.)
* Visvairāk rezultatīvo piespēļu vienā kalendārajā mēnesī Tampabejas "Lightning" spēlētājam – 21 (2018.–2019.)
* Visvairāk spēļu pēc kārtas ar punktu spēlē no sezonas sākuma, ko aizvadījis Tampabejas "Lightning" spēlētājs – 11 (2017.–2018. g.)
* Visvairāk pēc kārtas aizvadīto spēļu ar gūtajiem vārtiem no sezonas sākuma, ko aizvadījis Tampabejas "Lightning" spēlētājs – 7 (2017.–2018. g.)
## Atsauces

## Ārējās saites
Vladislavs Namestņikovs

**Vladislavs Namestņikovs** (; dzimis ) ir krievu hokejists, centra uzbrucējs. Pašlaik (2025) spēlē Nacionālās hokeja līgas kluba Vinipegas "Jets" sastāvā.

## Spēlētāja karjera
Profesionāļa karjeru sāka 2009.—10. gada sezonā, kad spēlēja Krievijas Augstākās līgas kluba Voskresenskas "Khimik" sastāvā. Jau nākamajā vasarā hokejists devās uz Ziemeļameriku, nākamās divas sezonas aizvadot OHL vienībā Londonas "Knights".

2012.—13. gada sezonu Namestņikovs aizvadīja AHL klubā Sirakjūsas "Crunch", taču 2013.—14. gada sezonā debitēja NHL, aizvadot četras spēles Tampabejas "Lightning" sastāvā. Arī 2014.—15. gada sezonā Namestņikovs vietu komandas pamatsastāvā vēl neizcīnīja, sezonas gaitā "Lightning" rindās aizvadot 43 spēles. 2015.—16. gada sezona kļuva par pirmo pilno NHL sezonu Namestņikova karjerā.

2018. gada februārī uzbrucējs tika aizmainīts uz Ņujorkas "Rangers", savukārt 2019. gada oktobrī nonāca jau Otavas "Senators" rindās. Februārī "Senators" Namestņikovu aizmainīja uz Kolorādo "Avalanche". Rudenī hokejists noslēdza divu gadu līgumu ar Detroitas "Red Wings".

2022. gada martā, tuvojoties līguma beigām, Namestņikovs tika aizmainīts uz Dalasas "Stars".

2023. gada 1. martā viņš tika aizmainīts uz Sanhosē Sharks apmaiņā pret Mikiju Eisimontu. Tomēr pēc divām dienām Sharks viņu aizmainīja uz Vinipegas Jets apmaiņā pret ceturtās kārtas izvēli 2025. gada NHL draftā.

## Ārējās saites

## Atsauces
Metapsia

***Metapsia*** ir īsspārņu ģints. Šīs vaboles raksturojas ar nepāra skaitu parasto acu esamību.

## Atsauces
Roko modernā dzīve

**Roko modernā dzīve** () ir ASV televīzijas kanāla Nickelodeon animācijas seriāls, ko pārraidīja no 1993. gada 18. septembra līdz 1996. gada 24. novembrim. Kopā ir uzņemtas 52 sērijas.

Latvijā šo seriālu translē televīzijas kanāls TV3.
Vladimirs Makogonovs

**Vladimirs Makogonovs** (; , Nahčivana — , Baku) bija PSRS un Azerbaidžānas starptautiskais lielmeistars šahā (1987).

## Biogrāfija
Pēc profesijas bijis matemātikas skolotājs. Draudzējies ar Baku dzimušo ievērojamo fiziķi Ļevu Landaus, tomēr atteicies no kopīga darba piedāvājuma, jo devis priekšroku šaham. 1923. gadā pirmo reizi uzvarējis Baku pilsētas šaha čempionātā, bet 1938. gadā - Azerbaidžānas šaha čempionātā. Pēc Otrā pasaules kara atkārtojis šo panākumu piecas reizes pēc kārtas (1947-1952). No 1927. gada līdz 1947. gadam astoņas reizes piedalījies PSRS šaha čempionāta finālos. Labākie panākumi ir bijuši 1937. un 1939. gadā, kad izcīnīta 4. vieta. 1939. gadā Maskavas un Ļeņingradas starptautiskajā šaha turnīrā arī bijis ceturtais (uzvarējis Salo Flors). 1945. gadā piedalījies PSRS un ASV izlašu radiomačā. Azerbaidžānas izlases sastāvā piedalījies PSRS komandu čempionātos, kur 1951. un 1959. gadā izcīnījis trešās vietas pie sava galdiņa. 1950. gadu beigās praktiski beidzis savas aktīvās šahista gaitas.

1927. gadā Makogonovam piešķirts PSRS sporta meistara nosaukums, bet 1943. gadā - PSRS Nopelniem bagātā sporta meistara nosaukums. 1950. gadā FIDE Makogonovam kā vienam no pirmajiem piešķīra starptautiskā meistara (IM) nosaukumu, bet 1987. gadā - starptautiskā lielmeistara goda nosaukumu par iepriekšējo gadu sasniegumiem.

Bijis pazīstams arī kā treneris. 1957. gadā palīdzējis Vasilijam Smislovam sagatavoties mačam par Pasaules čempiona šahā nosaukumu, vēlāk strādājis ar Vladimiru Bagirovu, bet 1970. gadu sākumā pēc Mihaila Botviņņika lūguma nodarbojies ar jauno talantu Gariju Kasparovu.

Devis nozīmīgu ieguldījumu šaha atklātņu teorijā. Makogonova vārdā ir nosaukti varianti Vecindiešu aizsardzībā (1. d4 Zf6 2. c4 g6 3. Zc3 Lg7 4. e4 d6 5. h3) un Grīnfelda aizsardzībā (1. d4 Zf6 2. c4 g6 3. Zc3 d5 4. Zf3 Lg7 5. e3 0-0 6. b4). Dāmas gambīta Tartakovera aizsardzības variantu (1. d4 d5 2. c4 e6 3. Zc3 Zf6 4. Lg5 Le7 5. e3 0-0 6. Zf3 h6 7. Lh4 b6) šaha literatūrā bieži dēvē par Tartakovera — Makogonova variantu.

## Atsauces

## Ārējās saites
*  šahista profils vietnē chessgames.com
*  šahista profils vietnē 365chess.com
*  šahista profils vietnē chesstempo.com
*  šahista profils vietnē olimpbase.org (PSRS komandu čempionāti)
Amphiops

***Amphiops*** ir ūdensmīļu ģints, kurā ietilpst ap 20 sugām. Šīs vaboles sastopamas Vecajā pasaulē, ieskaitot Austrālijas reģionu. Dzīvo netekošos ūdeņus, piemēram, dīķos, arī mitros tīrumos. Pieaugušas vaboles (imago) raksturo puslodes veida ķermenis un acu novietojums uz galvas dorsāli un ventrāli. Ir aprakstīti divu sugu kāpuri (*[[Amphiops queenslandicus]]* un *[[Amphiops mater]]*).

## Pieaugušo īpatņu apraksts
Imago ķermenis ir 2,5—4,5 mm garš, to krāsa variē no tumši brūna līdz melnam; ķermenis ir ļoti apaļīgs un izliekts, gandrīz pareizs puslodes veida, nedaudz saspiests no sāniem, tā kontūras nepārtrauktas no pronotuma un segspārniem. Labrums pilnīgi nosegts zem klipeusa. Klipeuss vāji izliekts, priekšēja mala apaļīga vai pusnogriezts vidū. Acis ir sadalītas augšējā (dorsālajā) un apakšējā (ventrālajā) daļā ar galvas sānu izstiepumiem; vāji izliektas. Mezotībijas un metatībijas bez peldspalvām. Galva ir nedaudz sagarināta aiz acīm. Maksilāri palpi gandrīz uz pusi tikpat gari, cik plata galva; to apikāls segments asimetrisks ar taisnāku iekšējo pusi, nedaudz garāks nekā priekšpēdējais. Labiāli palpi ir īsāki nekā mentums. Otrs segments ar subapikālu sariņu uz iekšējās vai ārējās daļas, trešais segments ir tikpat garš cik otrs, asimetrisks ar taisnāku iekšējo daļu. Gula ir labi pilnīgi attīstīta, vāji sašaurināta priekšā uz gandrīz taisnām līnijām. Ūsas ir ar 8 segmentiem.

## Atsauces
Igors Bondarevskis

**Igors Bondarevskis** (; , Rostova pie Donas — , Pjatigorska) bija PSRS starptautiskais lielmeistars šahā (1950).

## Biogrāfija
Piedzimis Rostovas pie Donas apkaimē kazaku ciemā Samsonovā. Jaunība piedalījies pilsētas sacensībās, bijis Rostovas pie Donas čempions šahā. No 1937. gada līdz 1963. gadam divpadsmit reizes piedalījies PSRS šaha čempionātu finālos. Lielākais panākums gūts 1940. gadā, kad Bondarevskis dalījis 1.-2. vietu un kļuvis par PSRS čempionu. 1948. gadā piedalījies Pasaules šaha čempiona izcīņas starpzonu turnīrā, kur izcīnījis 6. vietu, kas garantējusi piedalīšanos pretendentu turnīrā. Tomēr slimības dēļ Bondarevskis izlaidis pretendentu turnīru. 1960. gadā Ļeņingradas izlases sastāvā uzvarējis PSRS komandu čempionātā. Bieži piedalījies starptautiskajos šaha turnīros, kur lielākais panākums bija 1961. gadā Hastingsas (Anglija) šaha festivālā izcīnītā 2. vietā aiz Svetozara Gligoriča.

1948. gadā Bondarevskim piešķirts PSRS Nopelniem bagātā sporta meistara nosaukums. 1950. gadā FIDE Bondarevskim piešķīrusi starptautiskā lielmeistara (GM) nosaukumu, bet 1954. gadā - starptautiskā arbitra nosaukumu. Bijis pazīstams arī korespondencšahists. 1961. gadā kļuvis arī par ICCF lielmeistaru.

Bijis pazīstams kā treneris. 1966. un 1969. gadā asistējis Borisam Spaskim mačos par Pasaules čempiona šahā nosaukumu. Par sasniegumiem šajā jomā 1966. gadā kļuvis par PSRS Nopelniem bagāto treneri.

Devis nozīmīgu ieguldījumu šaha atklātņu teorijā, sevišķi Dāmas gambīta Tartakovera aizsardzības varianta (1. d4 d5 2. c4 e6 3. Zc3 Zf6 4. Lg5 Le7 5. e3 0-0 6. Zf3 h6 7. Lh4 b6) attīstībā, kuru bieži sekmīgi pielietoja viņa audzēknis Boriss Spaskis.

Pēc profesijas ekonomists. Bijis precējies ar šaha lielmeistari (WGM) Valentīnu Kozlovsku.

## Atsauces

## Ārējās saites
*  šahista profils vietnē chessgames.com
*  šahista profils vietnē 365chess.com
*  šahista profils vietnē chesstempo.com
*  šahista profils vietnē olimpbase.org (PSRS komandu čempionāti)
Ludvigs III Vitelsbahs

**Ludvigs III** (, pilnajā vārdā **Ludvigs Luitpolds Jozefs Maria Aloizs Alfrīds** (); dzimis , miris ) bija pēdējais Bavārijas karalistes karalis, valdīja no 1913. līdz 1918. gadam.

Ludvigs III bija Bavārijas prinča un reģenta Luitpolda dēls. Luitpolds Bavārijā valdīja kā reģents, jo Bavārijas karalis Oto tika atzīts par garīgi slimu un nespējīgu vadīt valsti. Pēc tēva Luitpolda nāves Bavārijas parlaments izmainīja valsts konstitūciju, kas ļāva Ludvigam pašam ieņemt troni, atceļot no troņa Oto. Izceļoties Novembra revolūcijai Vācijā, Ludvigs pameta Minhenes rezidenci un pārcēlās uz Anīfas pili pie Zalcburgas, kurā 1918. gada 12. novembrī izdeva Anīfas deklarāciju, atbrīvojot valsts darbiniekus no zvēresta karalim, tādējādi pārtraucot 738 gadu ilgo Vitelsbahu valdīšanu Bavārijā.

## Ārējās saites
1. kilometrs

**1. kilometrs** ir ceļa postenis Daugavpils apvedceļa dzelzceļa līnijas sākumā. Tas atrodas Augšdaugavas novada Sventes pagastā, blakus autoceļam A14. Postenis paredzēts Daugavpils apvedceļa līnijas pieslēguma Eglaines—Daugavpils līnijai apkalpošanai.  Postenī ir aizsargstrupceļš no 192. kilometra posteņa virziena un dažas vienkāršas ēkas signalizācijas ierīcēm. Šajā postenī saiet kopā abi pieslēguma ceļi Eglaines—Daugavpils līnijai, veidojot lielu sliežu trijstūri ar 1 km garām malām. Tālāk apvedceļa līnija aiziet pāri Daugavai (Sventes tiltam) Ļubestes virzienā. Postenis uzbūvēts 1966. gadā.

## Attēlu galerija

Attēls:1. kilometrs level junction 03.JPG|Skats posteņa virzienā no 5. savienojošā ceļa; redzams luksofors PG — pāra no Grīvas
Attēls:1. kilometrs level junction 10.JPG|Uzraksts uz ceļa posteņa ēkas
Attēls:1. kilometrs level junction 07.JPG|Ceļa posteņa kopskats ar nepāra virziena luksoforu no Ļubestes
Attēls:1. kilometrs level junction 11.JPG|Posteņa kopskats
Attēls:1. kilometrs level junction 13.JPG|Posteņa kopskats, skatoties no aizsargstrupceļa sliedēm
Attēls:1. kilometrs level junction 08.JPG|Ceļa posteņa ēka


## Ārējās saites

* Ceļa posteņa fotogrāfijas
Normunds Lasis

**Normunds Lasis** (dzimis ) ir bijušais Latvijas šosejas un kalnu riteņbraucējs. 2008. gada Latvijas čempions grupas braucienā, 2004. gadā bijis otrais, bet 2005. gadā — trešais.

2007. gadā bijis trešais Eiropas čempionātā U-23 grupā.

2004. gadā SEB MTB maratons sezonas kopvērtējumā bijis otrajā vietā.

## Ārējās saites